गोली लगने से घायल युवक खतरे से बाहर, चार पर केस
आरोपी गिरफ्त से दूर, एसपी के दावानुसार शहर में नहीं चला सटाेरियों को पकड़ने का अभियान
भास्कर संवाददाता | धार
दीनदयालपुरम में गुरुवार को सटोरिये के हमले में गोली लगने से घायल युवक विनोदसिंह उर्फ बबलू चौधरी खतरे से बाहर है। उसका इलाज इंदौर में चल रहा है। पुलिस ने मामले में गुरुवार देर रात ही सूचीबद्ध गुंडे दौलतसिंह चौहान नि. नौगांव, कपिल राणावत व अन्य 2 पर प्रकरण दर्ज कर लिया। शुक्रवार को दिनभर में किसी भी आरोपी की गिरफ्तारी नहीं हो सकी। उधर, एसपी वीरेंद्र सिंह ने घटना के बाद सटोरियों पर कार्रवाई का दावा किया था लेकिन ऐसा कोई अभियान शहर में नहीं चला।
hin_Deva hin_Deva bho_Deva hin_Deva